ক্ষুদ্রঋণদাকারী প্রতিষ্ঠানগুলোকে বৃহত্তর স্বার্থে আপন স্বার্থ বিসর্র্জন দিয়ে এগিয়ে আসতে হবে। কিছু মানুষের কাছে সম্পদ কুক্ষীগত থাকবে আর বাকিরা বিপদ ও বিপন্নে থাকবে এটা হতে দেয়া যৌক্তিকতা নয়। করনীয় হচ্ছে-সামাজিক আন্দোলন সৃষ্টির মাধ্যমে ক্ষুদ্রঋণে উচ্চসুদের ক্ষতিকর দিকগুলোর ব্যাপারে জনগনকে সচেতন করে তুলতে ব্যাপক প্রচার চালানো। ধর্মে সুদ নিষিদ্ধ এবং এর সাথে ধর্মীয় আবেগ অনুভূতি ও নৈতিক চেতনা জড়িত । তাই ধর্মীয় ও নৈতিক শিক্ষার আলো চারপাশে ছড়িয়ে দেয়া।ঋণগ্রহীতা নিষ্ঠুর আচরনের শিকার হলে অপরাধীকে দৃষ্টান্ত মূলক শাস্তি দেয়া।উচ্চসুদ বন্ধ করে দারিদ্র্যের বিরূদ্ধে কার্যতকর পদক্ষেপ নেয়া। সুদভিত্তিক লেনদেন ঋণের ফলে শোষন সার্বিক সামষ্টিক, দীর্ঘস্থায়ী ও ব্যাপক হওয়ার সুযোগ পায়। তাই ব্যাক্তিগত উদ্যেগের পাশাপাশি যৌথ উদ্যগে ব্যাংকের মাধ্যমে ব্যাপক কর্জে হাসানা চালু করা। যাকাতের ব্যাপক প্রচলন করলে বৃদ্ধ, কর্মক্ষমতাহীন, অসুস্থ, প্রতিবন্ধি, ও অসহায়দের ভিক্ষাবৃত্তির আশ্রয় নিতে হবেনা। সুদখোররা ব্যক্তি স্বার্থের উর্ধে উঠে পরের জন্য ত্যাগ স্বীকার করতে পারেনা। ক্ষুদ্রঋণের উচ্চসুদের হারের কারনে সংশ্লিষ্ট মানুষগুলোর জীবনের নূন্যতম স্বার্থকতা কিছু থাকে না। তাদের চিত্তাকর্ষক রঙ্গীন জীবনের অন্তরালে লুকিয়ে আছে চোরাবালির ন্যায় এক র্দুর্ধষ মরন ফাদঁ।